રજનીશ અને આસારામના આશ્રમમાં મૂળભૂત ફરક છે એસ્થેટિક્સનો. રજનીશના અનુયાયીઓ મોટેભાગે પૈસાદાર, બુદ્ધિશાળી તેમ જ સફળ વ્યક્તિઓ હતી. રજનીશ માનતા હતા કે ધ્યાન મફતમાં શીખી ન શકાય. આજે પણ તેમના અનુયાયીયો કોમ્યુન ચલાવે છે દેશવિદેશોમાં. ત્યાં રહેવાની સગવડ ફાઈવસ્ટાર હોટલ જેટલી મોંઘી હોય છે. પૂનાના આશ્રમમાં પણ સહજતાથી પ્રવેશ કરવો કે રહેવાનું શક્ય ન બને. આસારામના અનુયાયીઓ ગામડાઓમાં ઘણાં છે. સત્તાધારી વ્યક્તિઓ આસારામનો ઉપયોગ કરવા માટે જ તેની સાથે સંકળાતી હતી કે તેમની અનુયાયી બનતી હતી. નહીં તો તેમના દીકરાને સ્ત્રીઓ લાવી આપવાનું કામ તેમના અનુયાયીઓ કઈ રીતે કરે. ભક્તિમાં કોઈ સ્ત્રીનું શોષણ કરવાની વાત તો હોય જ નહીં. વ્યભિચાર પણ ન જ હોવો જોઈએ. ખેર આવા ઘણા સવાલો આસારામના ભૂતકાળને તપાસતા બહાર આવી શકે છે. આવા બની બેઠેલા બાપુઓ વ્યભિચાર એકલે હાથે કરી જ ન શકે જો તેમના અનુયાયીઓનો સાથ ન હોય.